钦定古今图书集成/明伦汇编/官常典/第608卷 > 孙成名
## 钦定古今图书集成/明伦汇编/官常典/第608卷 > 孙成名

按《宁波府志》：“成名，字登甫。四岁能诵诗，丱角占对中
声律。登隆庆五年进士，考选庶吉士，奉命归娶。在馆
中侃侃有大节。授监察御史，经理屯田印马诸政。有
勋贵侵屯田若干顷，抗疏尽复之官。再按广西，未报
命，以母丧去。寻迁应安等处兵备。当事者以耿介忌
之，遂被谪，补青阳令。升礼部主事，典试山东。升湖广”
提学佥事。楚地延袤，虑其难遍，触暑，首事于黄。考以
三百为率，榜以三日为期，有“天地公，日月明，沧海量，